Melodi Grand Prix 2004

Melodi Grand Prix 2004 var den 42. utgaven av Melodi Grand Prix, Norges nasjonale uttak til Eurovision Song Contest. Tolv finalister deltok i finalen 6. mars 2004 som ble arrangert i Oslo Spektrum i Oslo. Vinnerlåten ble «High», fremført av Knut Anders Sørum. Vinnerlåten er komponert av Thomas Thörnholm og Lars Andersson, med tekst av Dan Attlerud. Sørum representerte Norge i den internasjonale finalen i Istanbul og kom på sisteplass med 3 poeng. Dette var Norges tiende sisteplass i Eurovision Song Contest.

 Sendingen 
Også dette året åpnet NRK for at utenlandske låtskrivere kunne levere bidrag i den åpne konkurransen, det førte til at utenlandske musikkforfattere sto helt eller delvis bak halvparten av finalelåtene. Til sammen kom det inn 530 låter i den åpne konkurransen, og tolv av dem ble plukket ut til finalen lørdag 6. mars. 

Finalen gikk nok en gang av stabelen i Oslo Spektrum, og Ivar Dyrhaug var programleder for første gang siden 1983. Deltakerlåtene ble offentliggjort uken før finalen, og seerne kunne SMS-stemme på sine favoritter hele uken før finalen. Dette var også det første året låtene kunne spilles på radio før finalen hadde gått av stabelen.

De fleste deltakerne var ukjente artister for de fleste seerne, med Arlene Wilkes og Idol-deltaker Rebecca Ludvigsen som unntak. Gruppen Wig Wam skulle imidlertid bli svært kjente, da de vant konkurransen året etter. 

Også dette året ble resultatet avgjort fullt ut av seernes telefon- og SMS-stemmer. Først ble de tolv finalemelodiene spilt én gang, før publikum fikk mulighet til å stemme. Etter en halvtimes sendepause begynte del to med avstemningen for første runde. De fire best plasserte sangene gikk videre til superfinalen, og publikum fikk stemme på nytt. I den andre avstemningen telte hver telefonstemme ett poeng, og til slutt vant balladen «High» med over 26 000 stemmer mer enn «This Is Where You Got It From». Dette var første gang utlendinger sto bak vinneren av Melodi Grand Prix, for «High» var skrevet av tre svensker.

 Resultat 

 Første runde 
Bidrag med rosa bakgrunn gikk videre til superfinalen.
 Nr. Tittel Artist KomponistTekstforfatter Poeng Plass A   «I Don't Understand Her»  Aslak J. Johnsen Aslak J. Johnsen, Benjamin Sletten og Anders Bjørknes 19  7 B   «The Way I Feel»  Maria Moe Kyrre Fritzner og Maria MoeMaria Moe 10   10 C   «Crazy Things»  Wig Wam	Wig Wam 34	4 D   «Mr. Brown»  Ja-Da	Ivan Jonas og Maxim Popov 31  5 E   «1000 And One Nights»  Rebecca LudvigsenDavid Clewett, Yak Bondy og Ivar Lisinski 41  3 F   «Crying»  Christian Hovda	Arne Hovda og Per Kristian Ottestad 0  11 G   «What Do You Think I Am»  Dilsa	Kim Bergseth, Dilsa CalimiTristan De la Villier og Dilsa Calimi 16  8	 H   «See the World»  Svein Lindland	Dag Lauvland 30  6	 I  «Sunshine»  Malin Schavenius	Michael Lundh, Quint Starkie og Anna Sahlin 0 	11	 J  «High»  Knut Anders Sørum	Thomas Thörnholm og Lars AnderssonDan Attlerud 50  1 K  «I Knock on Wood»  Lisa Marie Strandengen	Glenn Gulli og Åsmund RuudÅsmund Ruud 11  9	 L  «This Is Where You Got It From»  Arlene Wilkes Torbjörn Wassenius og Claes Andreasson 48  2	

 Superfinale 
 Nr. Tittel Artist KomponistTekstforfatter Stemmer Plass C   «Crazy Things»  Wig Wam	Wig Wam48 9203 E   «1000 And One Nights»  Rebecca LudvigsenDavid Clewett, Yak Bondy og Ivar Lisinski46 675 4 J  «High»  Knut Anders Sørum	Thomas Thörnholm og Lars AnderssonDan Attlerud82 427 1 L  «This Is Where You Got It From»  Arlene Wilkes Torbjörn Wassenius og Claes Andreasson56 281 2	

 Avstemning 
I første stemmerunde ga hver landsdel 1–8, 10 og 12 poeng ut fra hvor mange telefon- og SMS-stemmer de forskjellige bidragene fikk. De fire beste bidragene gikk videre til superfinalen.
Nr.Tittel Nord-Norge  Sør-Norge  Vest-Norge  Midt-Norge  Øst-Norge  Totalt A«I Don't Understand Her»5445119B«The Way I Feel»2213210C«Crazy Things»6677834D«Mr. Brown»12556331E«1000 And One Nights»77812741F«Crying»0G«What Do You Think I Am»3331616H«See the World»41264430I «Sunshine»0J «High»1081281250K «I Knock on Wood»1122511L «This Is Where You Got It From»81010101048

Superfinalen
De fire beste låtene fra første runde gikk videre til superfinalen. Her ble låtene fremført om igjen, og tv-seerne stemte på nytt. I denne stemmerunden telte hver stemme ett poeng. Poengene under tilsvarer dermed antall mottatte telefon- og SMS-stemmer.
Nr.TittelNord-NorgeVest-NorgeSør-NorgeMidt-NorgeØst-NorgeTotalt C«Crazy Things»5 4988 0437 8676 45221 06048 920 E«1000 And One Nights»5 0739 6547 2088 30916 43146 675 J«High»7 29513 27311 9148 08041 86582 427 L«This Is Where You Got It From»4 7019 1378 3495 69128 40356 281

 Hendelser 
Finalen ble sett av 1 228 000 seere, som tilsvarte 75 prosent av alle som så på tv i det aktuelle tidsrommet sendingen gikk.

Bidraget «I Don't Understand Her» skulle egentlig ha blitt fremført av en annen artist, men denne trakk seg fra konkurransen. Da overtok Aslak J. Johnsen, en av opphavsmennene, låten i stedet.

Det norske bidraget kom sist i Eurovision Song Contest og fikk kun 3 poeng – samtlige fra Sverige. Sisteplassen gjorde at Norge måtte gjennom en semifinale i den internasjonale finalen året etter.

Knut Anders Sørum kom for alvor tilbake i rampelyset i 2016, da han deltok i og vant NRK-konkurransen Stjernekamp.

 Se også 
 MGPjr 2004
 Eurovision Song Contest 2004

 Referanser 

 Eksterne lenker 

 Norsk rikskringkasting: Melodi Grand Prix 2004 – finale (sendt 6. mars 2004), NRK TV
 Norsk rikskringkasting: Melodi Grand Prix 2004 – superfinale (sendt 6. mars 2004), NRK TV

Kategori:Melodi Grand Prix
Kategori:Musikk i 2004